CELEX: E2016G0003
Language: hr
Date: 2016-06-02 00:00:00
Title: Odluka Stalnog odbora država EFTA-e br. 3/2016/SC od 2. lipnja 2016. o proširivanju zadaća Ureda za financijski mehanizam EGP-a i norveški financijski mehanizam [2017/314]

23.2.2017   
            
            
               HR
            
            
               Službeni list Europske unije
            
            
               L 45/16
            
         ODLUKA STALNOG ODBORA DRŽAVA EFTA-e br. 3/2016/SC
   od 2. lipnja 2016.
   o proširivanju zadaća Ureda za financijski mehanizam EGP-a i norveški financijski mehanizam [2017/314]
   STALNI ODBOR DRŽAVA EFTA-e,
   uzimajući u obzir Sporazum o Europskom gospodarskom prostoru, dalje u tekstu „Sporazum o EGP-u”,
   uzimajući u obzir Odluku Stalnog odbora država EFTA-e br. 1/2004/SC od 5. veljače 2004. o uspostavi Ureda za financijski mehanizam EGP-a i norveški financijski mehanizam,
   uzimajući u obzir Sporazum između Europske unije, Islanda, Kneževine Lihtenštajna i Kraljevine Norveške o financijskom mehanizmu EGP-a za razdoblje 2014.–2021.,
   uzimajući u obzir Protokol 38c o financijskom mehanizmu EGP-a (2014.–2021.), umetnut u Sporazum o EGP-u navedenim Sporazumom između Europske unije, Islanda, Kneževine Lihtenštajna i Kraljevine Norveške o financijskom mehanizmu EGP-a za razdoblje 2014.–2021.,
   uzimajući u obzir Sporazum između Kraljevine Norveške i Europske unije o norveškom financijskom mehanizmu za razdoblje 2014.–2021.,
   podsjećajući da se člankom 1. stavkom 1. Odluke Stalnog odbora država EFTA-e br. 1/2004/SC Uredu za financijski mehanizam EGP-a i norveški financijski mehanizam dodjeljuje mandat samo za upravljanje financijskim mehanizmima za razdoblje 2004.–2009. i da se člankom 1. stavkom 1. Odluke Stalnog odbora država EFTA-e br. 6/2010/SC od 9. prosinca 2010. mandat navedenog ureda proširuje samo na upravljanje financijskim mehanizmima za razdoblje 2009.–2014.,
   uzimajući u obzir potrebu da financijskim mehanizmom EGP-a i norveškim financijskim mehanizmom za razdoblje 2014.–2021. upravlja tajništvo,
   ODLUČIO JE:
   Članak 1.
   1.   Uredu za financijski mehanizam EGP-a i norveški financijski mehanizam, uspostavljenom Odlukom Stalnog odbora br. 1/2004/SC, povjerava se dodatna zadaća da kao tajništvo pomaže u upravljanju financijskim mehanizmom EGP-a za razdoblje 2014.–2021. i norveškim financijskim mehanizmom za razdoblje 2014.–2021.
   2.   U pogledu financijskog mehanizma EGP-a za razdoblje 2014.–2021. Ured izvješćuje Odbor za financijski mehanizam EGP-a.
   3.   U pogledu norveškog financijskog mehanizma za razdoblje 2014.–2021. Ured izvješćuje Ministarstvo vanjskih poslova Norveške.
   Članak 2.
   Ova Odluka proizvodi učinke od dana stupanja na snagu ili od dana privremene primjene pravnog akta o osnivanju financijskog mehanizma EGP-a za razdoblje 2014.–2021.
   Članak 3.
   Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
   
      Sastavljeno u Bruxellesu 2. lipnja 2016.
      
         
            Za Stalni odbor
         
         Kurt JÄGER
         
            Predsjednik
         
         Kristinn F. ÁRNASON
         
            Glavni tajnik